proxectonos/corpus_dominio_legal_administrativo_tmp huggingface dataset:
CORRECCIÓN de erros.-Decreto 62/2009, do 12 de marzo, polo que se aproba a modificación dos estatutos do Consorcio Provincial contra Incendios e Salvamento da Coruña.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — I. DISPOSICIÓNS XERAIS — 06/04/2009

Advertidos erros no citado Decreto 62/2009, do 12 de marzo (publicado no DOG nº 60, do 27 de marzo, páx. 6.239), cómpre facer a seguintes correccións:
Onde di «Artigo único.-Aprobar a modificación do artigo 23, primeiro punto, letra a) dos estatutos do Consorcio Provincial contra Incendios e Salvamento da Coruña, sendo o texto del o que se recolle no anexo deste decreto.», debe dicir «Artigo único.- Aprobar a modificación do artigo 23, primeiro punto, letra a) e da disposición adicional dos estatutos do Consorcio Provincial contra Incendios e Salvamento da Coruña, sendo o texto del o que se recolle no anexo deste decreto.»
No anexo, onde di: «Modificación dos estatutos do Consorcio Provincial contra Incendios e Salvamento da Coruña.
Artigo 23
Contribucións ao consorcio:
As achegas dos entes consorciados para sufragar os gastos ordinarios de funcionamento do parque efectuaranse da maneira seguinte:
a) Fase de construción e equipamento:
-Xunta de Galicia: 50% do total do orzamento.
-Deputación Provincial da Coruña: 50% do total do orzamento.»
Debe dicir: «Modificación dos estatutos do Consorcio Provincial contra Incendios e Salvamento da Coruña.
Artigo 23
Contribucións ao consorcio:
As achegas dos entes consorciados para sufragar os gastos ordinarios de funcionamento do parque efectuaranse da maneira seguinte:
a) Fase de construción e equipamento:
-Xunta de Galicia: 50% do total do orzamento.
-Deputación Provincial da Coruña: 50% do total do orzamento.
Disposición adicional
O consorcio iniciará o seu funcionamento cos parques de Arteixo, Boiro, Carballo e Ordes.
Os parques de Arzúa, As Pontes, Betanzos, Cee, Santa Comba e a subsede de Ribeira iranse incorporando de xeito gradual, de acordo co calendario que sexa acordado por ambas as dúas administracións.
Así mesmo, por acordo das dúas administracións, adoptado no Pleno do consorcio, o servizo poderá ampliarse coa creación de novos parques e subsedes que aseguren a cobertura da prestación do servizo no correspondente ámbito territorial.»
b) NOMEAMENTOS PARLAMENTO DE GALICIA
DECRETO 108/2009, do 23 de abril, polo que se dispón que cese María Isabel Domínguez Quintás como delegada provincial de Pontevedra da Consellería de Política Territorial, Obras Públicas e Transportes.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Isabel Domínguez Quintás, como delegada provincial de Pontevedra da Consellería de Política Territorial, Obras Públicas e Transportes, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 109/2009, do 23 de abril, polo que se dispón que cese José Manuel Mouriz Cabalo como delegado provincial da Coruña da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Manuel Mouriz Cabalo, como delegado provincial da Coruña da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ACORDO do 1 de abril de 2009, do Pleno do Parlamento de Galicia, relativo á elección dos membros da Mesa.
PARLAMENTO DE GALICIA — II. AUTORIDADES E PERSOAL — 06/04/2009

O Parlamento de Galicia, na sesión constitutiva que tivo lugar o día 1 de abril de 2009, conforme co disposto nos artigos 4.2º e 36 do Regulamento da Cámara, procedeu á elección da Mesa, que queda integrada polas seguintes persoas:
Presidenta: Pilar Milagros Rojo Noguera.
(Partido Popular de Galicia).
Vicepresidente 1º: José Manuel Baltar Blanco.
(Partido Popular de Galicia).
Vicepresidente 2º: Ricardo Jacinto Varela Sánchez.
(Partido dos Socialistas de Galicia-PSOE).
Secretario: José Manuel Balseiro Orol.
(Partido Popular de Galicia).
Vicesecretario: Anxo Manuel Quintana González.
(Bloque Nacionalista Galego).
O que se publica para xeral coñecemento.
Santiago de Compostela, 1 de abril de 2009.
Pilar Rojo Noguera
Presidenta
RESOLUCIÓN do 10 de marzo de 2009 pola que se lles dá publicidade aos beneficiarios/as das axudas concedidas ao abeiro da Orde do 8 de setembro de 2008, pola que se establecen as bases reguladoras das axudas destinadas ás explotacións gandeiras, ás industrias agroalimentarias e aos establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano (Diario Oficial de Galicia número 177, do 12 de setembro de 2008).
CONSELLERÍA DO MEDIO RURAL — III. OUTRAS DISPOSICIÓNS — 06/04/2009

Mediante Resolución do 23 de decembro de 2008, do conselleiro do Medio Rural, concedéronse as axudas para a mellora da capacidade técnica de xestión de subprodutos de orixe animal non destinados ao consumo humano pola contía que se reflicte no anexo, convocadas ao abeiro da Orde do 8 de setembro de 2008, pola que se establecen as bases reguladoras das axudas destinadas ás explotacións gandeiras, ás industrias agroalimentarias e aos establecementos de xestión de subprodutos para a mellora da capacidade técnica de xestión de subprodutos de orixe animal non destinados ao consumo humano (DOG nº 177, do 12 de setembro de 2008).
A disposición adicional terceira da Orde do 8 de setembro de 2008 indica que, de acordo co establecido na disposición adicional primeira do Decreto 132/2006, do 27 de xullo, de creación de rexistros de axudas, subvencións e convenios e de sancións da Xunta de Galicia, a persoa solicitante da axuda consentirá expresamente a inclusión e publicidade dos datos relevantes referidos ás axudas e subvencións recibidas, de conformidade tamén co establecido no artigo 15 da Lei 9/2007, do 13 de xuño, de subvencións de Galicia.
O financiamento das subvencións concedidas ao abeiro da Orde do 8 de setembro de 2008 imputouse á aplicación orzamentaria 11.03.713E.7704 dos orzamentos xerais da Comunidade Autónoma de Galicia para o ano 2008.
En virtude do exposto anteriormente,
RESOLVO:
Único.-Darlle publicidade á relación de beneficiarios/as de axudas financeiras concedidas ao abeiro da Orde do 8 de setembro de 2008, que figura como anexo.
Santiago de Compostela, 10 de marzo de 2009.
Antonio Santiago Oca Fernández
Director xeral de Produción, Industrias
e Calidade Agroalimentaria
Ver referencia pdf "06600D005P013.PDF"
DECRETO 110/2009, do 23 de abril, polo que se dispón que cese Luis Manuel Álvarez Martínez como delegado provincial de Lugo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Luis Manuel Álvarez Martínez, como delegado provincial de Lugo da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 31 de marzo de 2009 pola que se modifica a Orde do 9 de outubro de 2008, pola que se aproban as bases reguladoras e se convocan bolsas de formación no ámbito do tratamento informativo da violencia de xénero en Galicia.
VICEPRESIDENCIA DA IGUALDADE E DO BENESTAR — III. OUTRAS DISPOSICIÓNS — 06/04/2009

A Orde do 9 de outubro de 2008, pola que se aproban as bases reguladoras e se convocan bolsas de formación no ámbito do tratamento informativo da violencia de xénero en Galicia (DOG nº 202, do 17 de outubro), establece no seu artigo 4º que o importe que se vai destinar para a concesión das bolsas que, ao abeiro dela, poderán ser concedidas, será de 40.500 euros e que se imputará á aplicación orzamentaria 05.30.313D.481.0 de acordo coa seguinte distribución:
-Ano 2008: 5.008 euros.
-Ano 2009: 35.492 euros.
No artigo 5º da orde recóllese que a duración das bolsas será de 12 meses, contados desde o seu inicio.
O atraso que se produciu na tramitación da orde fixo imposible ditar resolución na data prevista e, polo tanto, a data de inicio de desfrute das bolsas viuse demorada. En consecuencia, co fin de cumprir co disposto na Orde do 9 de outubro de 2008, cómpre modificar as anualidades en que se vai desenvolver o programa de formación e, polo tanto, reaxustar a asignación do gasto.
Por todo o exposto, e en uso das facultades que me foron conferidas,
DISPOÑO:
Artigo único.
1. Modifícase o artigo 4º da Orde do 9 de outubro de 2008, pola que se aproban as bases reguladoras e se convocan bolsas de formación no ámbito do tratamento informativo da violencia de xénero en Galicia, que queda redactado como segue:
Artigo 4º.-Orzamento.
Para a concesión destas bolsas destínase un importe máximo de 40.500 euros, que se imputarán á aplicación orzamentaria 05.30.313D.481.0 de acordo coa seguinte distribución:
-Ano 2009: 32.062,5 euros.
-Ano 2010: 8.437,5 euros.
A asignación do gasto queda condicionada á existencia de crédito adecuado e suficiente para o seu financiamento nos orzamentos xerais da comunidade autónoma.
2. Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o día da súa publicación no Diario Oficial de Galicia.
Santiago Compostela, 31 de marzo de 2009.
Anxo Manuel Quintana González
Vicepresidente da Igualdade e do Benestar
DECRETO 111/2009, do 23 de abril, polo que se dispón que cese Gonzalo Iglesias Sueiro como delegado provincial de Ourense da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Gonzalo Iglesias Sueiro, como delegado provincial de Ourense da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 112/2009, do 23 de abril, polo que se dispón que cese José Armando Cristóbal Fernández Vázquez como delegado provincial de Pontevedra da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Armando Cristóbal Fernández Vázquez, como delegado provincial de Pontevedra da Consellería de Educación e Ordenación Universitaria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 113/2009, do 23 de abril, polo que se dispón que cese José Luis Barcia Picos como delegado provincial da Coruña da Consellería de Innovación e Industria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese José Luis Barcia Picos, como delegado provincial da Coruña da Consellería de Innovación e Industria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 114/2009, do 23 de abril, polo que se dispón que cese Ramón Jesús Cortés Máñez como delegado provincial de Lugo da Consellería de Innovación e Industria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Ramón Jesús Cortés Máñez, como delegado provincial de Lugo da Consellería de Innovación e Industria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 115/2009, do 23 de abril, polo que se dispón que cese Xosé Antón Jardón Dacal como delegado provincial de Ourense da Consellería de Innovación e Industria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Xosé Antón Jardón Dacal, como delegado provincial de Ourense da Consellería de Innovación e Industria, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 1 de abril de 2009, da Dirección Xeral de Creación e Difusión Cultural, pola que se fan públicos os códigos de identificación do censo de asociacións e entidades culturais de Galicia, correspondentes ao primeiro trimestre do ano 2009.
CONSELLERÍA DE CULTURA E DEPORTE — III. OUTRAS DISPOSICIÓNS — 08/04/2009

Para dar cumprimento ao estipulado no artigo 5 do Decreto 44/2001, do 1 de febreiro, polo que se establece a refundición da normativa en materia do censo de asociacións e entidades culturais, a Dirección Xeral de Creación e Difusión Cultural, unha vez aplicadas as claves de clasificación correspondentes, segundo dispón o artigo 4 do devandito decreto, e unha vez finalizado o proceso de clasificación,
RESOLVE:
Asignar con carácter provisional o código de identificación do censo (CIC), asignado ás asociacións e entidades culturais que se relacionan no anexo desta resolución.
Santiago de Compostela, 1 de abril de 2009.
Luís Bará Torres
Director xeral de Creación e Difusión Cultural
Ver referencia pdf "06800D015P068.PDF"
Ver referencia pdf "06800D017P073.PDF"
DECRETO 116/2009, do 23 de abril, polo que se dispón que cese Olga María García Agra como delegada provincial da Coruña da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Olga María García Agra, como delegada provincial da Coruña da Consellería do Medio Rural, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 23 de marzo de 2009 pola que se publica o plan de estudos de graduado ou graduada  en Socioloxía.
UNIVERSIDADE DA CORUÑA — III. OUTRAS DISPOSICIÓNS — 07/04/2009

Obtida a verificación do plan de estudos polo Consello de Universidades, logo do informe positivo da Axencia Nacional de Avaliación da Calidade e Acreditación, e acordado o carácter oficial do título polo Consello de Ministros do 29 de agosto de 2008 (publicado no BOE do 26 de setembro de 2008 por resolución do secretario de Estado de Universidades do 24 de setembro).
Este reitoría resolve o seguinte :
Publicar o plan de estudos conducente á obtención do título de graduado ou graduada en Socioloxía.
A Coruña, 23 de marzo de 2009.
José María Barja Pérez
Rector da Universidade da Coruña
ANEXO
Plan de estudos do titulo de graduado ou graduada
en Socioloxía
5.1. Estrutura das ensinanzas.
5.1.1. Distribución do plan de estudos en créditos ECTS:
Tipo de materia				Créditos
Formación básica (FB)			 60
Obrigatorias (OB)			 120
Optativas (OP)				 36
Prácticas externas (PE)			 12
Traballo de fin de grao (TFG)		 12
Créditos totais				 240
Ver referencia pdf "06700D008P057.PDF"
Ver referencia pdf "06700D009P059.PDF"
DECRETO 117/2009, do 23 de abril, polo que se dispón que cese Emilio López Pérez como delegado provincial de Lugo da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Emilio López Pérez, como delegado provincial de Lugo da Consellería do Medio Rural, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN do 6 de marzo de 2009 pola que se lles dá publicidade ás axudas concedidas ao abeiro da Orde do 11 de marzo de 2008, pola que se aprobaron as bases reguladoras para a concesión das subvencións para o fomento de propiedade industrial, no ámbito da Comunidade Autónoma de Galicia, e se procede á súa convocatoria para o ano 2008 (Diario Oficial de Galicia número 59, do 27 de marzo).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 07/04/2009

O artigo 14 da orde reguladora dispón: «Cando finalice o prazo de presentación de solicitudes publicarase no Diario Oficial de Galicia a relación de subvencións con indicación da norma reguladora, beneficiario, crédito orzamentario, contía e finalidade da subvención».
Na súa virtude,
RESOLVO:
Ordenar a publicación no Diario Oficial de Galicia das axudas concedidas con cargo ás aplicacións orzamentarias 10.02.561A.770.0 e 10.02.561A.781.0, para a realización de trámites de concesión, mantemento, transmisión ou análise de rexistrabilidade en relación con títulos de propiedade, ao abeiro da Orde do 11 de marzo de 2008 pola que se aprobaron as bases reguladoras para a concesión das subvencións para o fomento de propiedade industrial, no ámbito da Comunidade Autónoma de Galicia, e se procede á súa convocatoria para o ano 2008.
Santiago de Compostela, 6 de marzo de 2009.
P.D. (Orde 31-1-2006, DOG nº 24)
Emilio Nogueira Moure
Secretario xeral da Consellería de Innovación
e Industria
Ver referencia pdf "06700D007P052.PDF"
RESOLUCIÓN do 27 de marzo de 2009 pola que se ordena a publicación do acordo do Consello da Xunta de Galicia do 26 de marzo de 2009 polo que se aproba a modificación da relación de postos de traballo da Consellería de Educación e Ordenación Universitaria.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 07/04/2009

A aprobación da modificación da relación de postos de traballo da Consellería de Educación e Ordenación Universitaria xustifícase pola aprobación do acordo acadado entre a Consellería de Educación e Ordenación Universitaria e as organizacións sindicais sobre a xornada de traballo do persoal subalterno e sobre as retribucións do persoal subalterno e do persoal auxiliar administrativo que presta servizos nos centros educativos públicos dependentes da consellería. Os efectos económicos e administrativos derivados deste acordo retrotraeranse ao 1 de setembro de 2008.
Así mesmo, é necesario crear os postos de traballo correspondentes ao persoal funcionario transferido á Comunidade Autónoma do ISM, mediante o Real Decreto 553/2006, do 5 de maio (DOG nº 98, do 24 de maio).
En consecuencia, por proposta da Consellería de Educación e Ordenación Universitaria, consultadas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia na súa reunión do día 26 de marzo de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Educación e Ordenación Universitaria nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do vinte e seis de marzo de dous mil nove, relativo á aprobación da modificación da relación de postos de traballo da Consellería de Educación e Ordenación Universitaria, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 27 de marzo de 2009.
José Luis Méndez Romeu
Conselleiro de Presidencia, Administracións Públicas e Xustiza
Ver referencia pdf "06700D003P014.PDF"
Ver referencia pdf "06700D004P044.PDF"
CÓDIGO-DESCRICIÓN DAS FORMACIÓNS ESPECÍFICAS:
641 PARA PERSOAL DOUTRA ADMINISTRACIÓN, CURSO DE INICIACIÓN DE GALEGO 	(RI).
CÓDIGO-DESCRICIÓN DOUTRAS ADMINISTRACIÓNS:
A11 ADSCRICIÓN INDISTINTA A FUNCIONARIOS DA XUNTA DE GALICIA, ESTADO E
CC.AA.
AXG ADSCRICIÓN EXCLUSIVA A FUNCIONARIOS DA XUNTA DE GALICIA.
CÓDIGO-DESCRICIÓN DOS COMPLEMENTOS SALARIAIS:
B12 COMPLEMENTO SALARIAL DE SINGULARIDADE DE RESPONSABILIDADE.
DECRETO 118/2009, do 23 de abril, polo que se dispón que cese Xosé Rodríguez Cid como delegado provincial de Ourense da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Xosé Rodríguez Cid, como delegado provincial de Ourense da Consellería do Medio Rural, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 119/2009, do 23 de abril, polo que se dispón que cese Amadeo Gonzalo Constenla Bergueiro como delegado provincial de Pontevedra da Consellería do Medio Rural.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Amadeo Gonzalo Constenla Bergueiro, como delegado provincial de Pontevedra da Consellería do Medio Rural, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 69/2009, do 26 de marzo, polo que se desafecta do dominio público unha franxa de terreo de 2.409 m2 da antiga caseta de legoeiros do concello das Pontes de García Rodríguez (lugar do Bañal).
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/04/2009

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, epígrafe F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas».
O artigo 10.1º da Lei 3/1985, do 12 de abril, do patrimonio da Comunidade Autónoma de Galicia, sinala que cando os bens e dereitos non fosen necesarios para o cumprimento dos fins determinantes da súa afectación, cesará a súa natureza demanial e adquirirán a condición de patrimoniais, sen prexuízo, se é o caso, do dereito de reversión nos termos de lexislación da expropiación forzosa respecto daqueles bens adquiridos por este título.
O punto segundo do antedito artigo establece que a desafectación dos bens de dominio público da Comunidade Autónoma de Galicia deberá facerse mediante acordo do Consello da Xunta de Galicia, logo de instrución do expediente pola Consellería de Economía e Facenda, por instancia da consellería interesada, e sempre que se acredite a desaparición das causas xustificativas da afectación.
A Consellería de Política Territorial, Obras Públicas e Transportes manifestou a innecesariedade da antiga caseta de legoeiros do Bañal, no concello das Pontes de García Rodríguez.
Mediante o Decreto 276/2008, do 27 de novembro (DOG nº 247, do 22 de decembro), desafectouse do dominio público o inmoble anterior dunha superficie de 162 m2 construídos e cunha parcela de 808 m2.
No proceso de regularización rexistral do inmoble constatouse que co gallo da ampliación da estrada a superficie total do terreo onde se asenta a antiga caseta era de 3.217 m2.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia na súa reunión do día vinte e seis de marzo de dous mil nove,
DISPOÑO:
Artigo 1º
Desaféctase do dominio público unha superficie de terreo de 2.409 m2 que forma parte da antiga caseta de legoeiros do Bañal, no concello das Pontes de García Rodríguez. Referencias catastrais 15071A020004380000YR de rústica e 002400100NJ91E0001IK de urbana.
Artigo 2º
O inmoble anteriormente descrito adquire natureza patrimonial.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e seis de marzo de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 68/2009, do 18 de marzo, polo que se acepta a cesión, a título gratuíto, feita polo Concello de Vilalba á Comunidade Autónoma de Galicia, dun inmoble con destino á construción dun parque de bombeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/04/2009

O Pleno do Concello de Vilalba, en sesión do 28 de xullo de 2008, acordou ceder, a título gratuíto, a favor da Comunidade Autónoma de Galicia, un terreo para a construción dun parque de bombeiros.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día dezaoito de marzo de dous mil nove,
DISPOÑO:
Artigo 1º
Acéptase nos termos establecidos polo Concello de Vilalba a cesión, a título gratuíto, do inmoble seguinte:
Parcela E-3 no polígono industrial de Vilalba, dunha superficie de 3.732 m2 e que estrema: norte, parcela 32, parcela 33 e parcela 34; sur, en liña de 22,24 metros, o predio 17.505 segregado desta e a estrada N-634 de Santander á Coruña; leste, Alejo Prieto; oeste, en liña de 6 metros, camiño de acceso e unha liña de 51,12 metros, o predio 17.505 segregado desta. Inscrita no Rexistro da Propiedade de Vilalba no tomo 250, libro 112, folio 168, predio 10.298. Referencia catastral 8661502PH0986S0001AA.
Artigo 2º
O destino do inmoble será a construción dun parque de bombeiros.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, dezaoito de marzo de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
DECRETO 70/2009, do 26 de marzo, polo que se acepta a cesión, a título gratuíto, feita polo Concello de Bueu á Comunidade Autónoma de Galicia, dun inmoble con destino á ampliación do Museo Massó.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/04/2009

O Pleno do Concello de Bueu, en sesión ordinaria do 3 de decembro de 2008, acordou ceder, a título gratuíto, a favor da Comunidade Autónoma de Galicia, un terreo para a ampliación do Museo Massó.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia, e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda e logo de deliberación do Consello da Xunta de Galicia, na súa reunión do día vinte e seis de marzo de dous mil nove,
DISPOÑO:
Artigo 1º
Acéptase nos termos establecidos polo Concello de Bueu a cesión, a título gratuíto, do inmoble seguinte:
Parcela E1 no cuarteirón Massó da modificación puntual das normas subsidiarias de Bueu, no concello de Bueu, con forma irregular dunha superficie de terreo de 1.078 m2 e que estrema: norte, en liña recta de 16,21 metros co límite do ámbito e en liña quebrada de 23,43 metros co límite do ámbito; sur, en liña recta de 20,31 metros coa parcela de zona verde e espazo libre ZV1, en liña quebrada de 24,88 metros coa parcela e equipamento administrativo E2; leste, en liñas quebradas de 23,36 metros co límite do ámbito, en liña de 10,69 metros co límite do ámbito e en liña recta de 11,93 metros coa parcela de equipamento administrativo E2; oeste, en liña recta de 43,54 metros co límite do ámbito e a parcela residencial vivenda colectiva libre P-4. Inscrita no Rexistro da Propiedade de Cangas no tomo 1.618, folio 224, libro 130, predio 10.734. Referencia catastral: 7862021NG1876S0001GY.
Artigo 2º
O destino do inmoble será a ampliación do Museo Massó.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo todos os trámites necesarios para a efectividade deste decreto.
Santiago de Compostela, vinte e seis de marzo de dous mil nove.
Emilio Pérez Touriño
Presidente
José Ramón Fernández Antonio
Conselleiro de Economía e Facenda
ORDE do 27 de febreiro de 2009 pola que se resolve a integración de centros bibliotecarios na Rede de Bibliotecas de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 08/04/2009

Vista a proposta do director xeral de Creación e Difusión Cultural, en conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
RESOLVO:
Primeiro.-Intégranse na Rede de Bibliotecas de Galicia os centros bibliotecarios relacionados no anexo, comezando pola Biblioteca Pública Municipal de Ames e rematando pola Biblioteca Especializada da Autoridade Portuaria de Marín e Ría de Pontevedra.
Segundo.-A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro.-O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivo definitivo da solicitude.
Cuarto.-O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de Bibliotecas de Galicia.
Santiago de Compostela, 27 de febreiro de 2009.
Ánxela Bugallo Rodríguez
Conselleira de Cultura e Deporte
ANEXO
Biblioteca Pública Municipal de Ames.
Biblioteca Pública Municipal de Boqueixón.
Biblioteca Pública Municipal de Corcubión.
Axencia de Lectura do Centro Social Armental, de Sada.
Biblioteca Pública Municipal da Fonsagrada.
Biblioteca Pública Municipal de Ourol.
Biblioteca Pública Municipal de Palas de Rei.
Biblioteca Pública Municipal de Vilalba.
Biblioteca Pública Municipal da Estrada.
Biblioteca Pública Municipal da Guarda.
Biblioteca Pública Municipal de Vilaboa.
Biblioteca Especializada da Autoridade Portuaria de Marín e Ría de Pontevedra.
DECRETO 121/2009, do 23 de abril, polo que se dispón que cese Xoán Xosé Molina Vázquez como delegado provincial de Lugo da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Xoán Xosé Molina Vázquez, como delegado provincial de Lugo da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 120/2009, do 23 de abril, polo que se dispón que cese Milagros Lantes Seara como delegada provincial da Coruña da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Milagros Lantes Seara, como delegada provincial da Coruña da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
RESOLUCIÓN conxunta do 26 de marzo de 2009, do Instituto Galego de Consumo e da Consellería de Educación e Ordenación Universitaria, pola que se publica a relación dos premios da fase autonómica do concurso sobre consumo responsable e calidade e vida Consumópolis 4: Que facemos co noso tempo de lecer?
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 08/04/2009

Por Resolución conxunta do 18 de febreiro de 2009 (DOG nº 42, do 2 de marzo), convocouse a fase autonómica do concurso de premios sobre consumo responsable e calidade de vida Consumópolis 4: Que facemos co noso tempo de lecer? Vista a proposta do xurado relativa á selección dos traballos presentados, efectuada segundo o disposto no artigo 8, polo xurado mencionado no artigo 7 da citada resolución conxunta, procede a súa publicación de conformidade con ela. Na súa virtude,
RESOLVEMOS:
Facer pública a relación dos premios concedidos na fase autonómica do concurso sobre consumo responsable e calidade de vida Consumópolis 4: Que facemos co noso tempo de lecer? que se relacionan no anexo desta resolución conxunta, facendo constar que os clasificados en primeiro lugar en cada unha das categorías representarán a comunidade autónoma na fase estatal do concurso.
Santiago de Compostela, 26 de marzo de 2009.
Emilio Nogueira Moure	Laura Elena Sánchez Piñón
Presidente do Instituto	Conselleira de Educación
Galego de Consumo	e Ordenación Universitaria
ANEXO
-3º ciclo de educación primaria:
1º premio:
CEIP Lourido.
Localidade: Poio (Pontevedra).
Alcume do equipo: Colgaos.
Nome do libro virtual: O tempo de lecer.
Coordinador: Manuel Fontán Teso.
Contía do premio: 1.000 euros e diploma.
2º premio:
CEIP Santa Rita.
Localidade: Galdo-Vivieiro (Lugo).
Alcume do equipo: Galdo.
Nome do libro virtual: O lecer, onte, hoxe e mañá.
Coordinador: José Rodríguez Costa.
Contía do premio: 600 euros e diploma.
3º premio:
Deserto.
-1º e 2º curso de ensino secundario obrigatorio (ESO):
1º premio:
IES Maximino Romero de Lema.
Localidade: Baio ( A Coruña).
Alcume do equipo: Ledicia.
Nome do libro virtual: Ocio manía.
Coordinador: Alejo Figueroa Soto.
Contía do premio: 1.000 euros e diploma.
2º premio:
Deserto.
3º premio:
Deserto.
-3º e 4º curso de ensino secundario obrigatorio (ESO):
1º premio:
Colexio Abrente.
Localidade: Portonovo-Sanxenxo ( Pontevedra).
Alcume do equipo: Correveydile.
Nome do libro virtual: Xogando pola vida.
Coordinador: Andrés Hay Hermida.
Contía do premio: 1.000 euros e diploma.
2º premio:
Deserto.
3º premio:
Deserto.
DECRETO 123/2009, do 23 de abril, polo que se dispón que cese María Xesús López Escudeiro como delegada provincial de Pontevedra da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese María Xesús López Escudeiro, como delegada provincial de Pontevedra da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
DECRETO 122/2009, do 23 de abril, polo que se dispón que cese Antonio Blanco Rodríguez como delegado provincial de Ourense da Consellería de Cultura e Deporte.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — II. AUTORIDADES E PERSOAL — 24/04/2009

En virtude do establecido nos artigos 4.13º e 34.2º da Lei de Galicia 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Presidencia, Administracións Públicas e Xustiza, e logo de deliberación do Consello da Xunta de Galicia, na súa reunión do día vinte e tres de abril de dous mil nove,
DISPOÑO:
Que cese Antonio Blanco Rodríguez, como delegado provincial de Ourense da Consellería de Cultura e Deporte, agradecéndolle os servizos prestados.
Santiago de Compostela, vinte e tres de abril de dous mil nove.
Alberto Núñez Feijóo
Presidente
Alfonso Rueda Valenzuela
Conselleiro de Presidencia, Administracións Públicas e Xustiza
ORDE do 10 de xuño de 2009 pola que se amplía o prazo de presentación de solicitudes das axudas previstas na Orde do 20 de marzo de 2009 pola que se convocan para o exercicio orzamentario de 2009 as axudas para fomentar a produción de produtos agroalimentarios de calidade de orixe animal.
CONSELLERÍA DO MEDIO RURAL — III. OUTRAS DISPOSICIÓNS — 15/06/2009

Mediante Orde do 20 de marzo de 2009 (DOG nº 58, do 25 de marzo), a Consellería do Medio Rural convocou para o exercicio orzamentario de 2009 as axudas para fomentar a produción de produtos agroalimentarios de calidade de orixe animal de acordo coa Orde do 3 de marzo de 2008 (DOG nº 49, do 10 de marzo) e co establecido no artigo 10 do Real decreto 1615/2007, do 7 de decembro, polo que se establecen as bases reguladoras para a concesión de subvencións para fomentar a produción de produtos agroalimentarios de calidade de orixe animal (BOE nº 304, do 20 de decembro).
No artigo 7.3º do citado real decreto disponse que as solicitudes se poderán presentar anualmente ata o 1 de maio de cada ano, e reflíctese o mesmo na convocatoria anual establecida na Orde de 20 de marzo da Consellería do Medio Rural.
Dado que mediante Orde ARM/1433/2009, do 1 de xuño, se prorroga o prazo para a presentación de solicitudes ata o 30 de xuño de 2009, inclusive, cómpre ampliar o prazo de presentación das solicitudes presentadas polos beneficiarios que teñan o seu domicilio social na Comunidade Autónoma de Galicia.
En consecuencia, de acordo co disposto no artigo 30.I.3º do Estatuto de autonomía de Galicia, e no uso das facultades que me confire a Lei 9/2007, do 13 de xuño, de subvencións de Galicia,
DISPOÑO:
Artigo único.-Modifícase o artigo 4 da Orde do 20 de marzo de 2009 pola que se convocan para o exercicio orzamentario de 2009 as axudas para fomentar a produción de produtos agroalimentarios de calidade de orixe animal, que queda redactado do seguinte xeito:
«Artigo 4º.-Prazo de presentación de solicitudes.
O prazo de presentación das solicitudes para esta convocatoria rematará o 30 de xuño de 2009.
Disposicións derradeiras
Primeira.-Facultade de desenvolvemento.
Facúltase a directora xeral de Innovación e Industrias Agrarias e Forestais para ditar as disposicións que sexan necesarias para a aplicación desta orde.
Segunda.-Entrada en vigor.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 10 de xuño de 2009.
Jesús Samuel Juárez Casado
Conselleiro do Medio Rural
ORDE do 8 de xuño de 2009 pola que se determina a época de perigo alto de incendios.
CONSELLERÍA DO MEDIO RURAL — III. OUTRAS DISPOSICIÓNS — 15/06/2009

O artigo 9 da Lei 3/2007, do 9 de abril, de prevención e defensa contra incendios forestais de Galicia, establece que, en consideración cos antecedentes e datos históricos sobre o risco de incendios forestais de Galicia e sobre a incidencia das variables forestais no comportamento do lume, a consellería con competencias en materia forestal definirá a época de perigo que condicionará a intensidade das medidas que se adoptarán para a defensa do territorio de Galicia.
Con base no exposto anteriormente ao abeiro do disposto na Lei 1/1983, do 22 de febreiro, reguladora da Xunta e da súa Presidencia,
DISPÓN:
Artigo único.-Época de perigo alto de incendios.
Establécense como época de perigo alto de incendios forestais durante o ano 2009 as datas comprendidas entre o 1 de xullo e o 30 de setembro.
Disposicións derradeiras
Primeira.-Facúltase o director xeral de Montes para ditar cantas disposicións sexan precisas para a aplicación do disposto nesta orde.
Segunda.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 8 de xuño de 2009.
Samuel Jesús Suárez Casado
Conselleiro do Medio Rural
RESOLUCIÓN do 22 de maio de 2009 pola que se fai pública a reserva de crédito dispoñible para a concesión de axudas no ano 2009 ao abeiro das bases reguladoras da concesión polo Instituto Galego de Promoción Económica de axudas de salvamento e reestruturación a empresas en crise.
INSTITUTO GALEGO DE PROMOCIÓN ECONÓMICA — III. OUTRAS DISPOSICIÓNS — 15/06/2009

Mediante resolución do 26 de decembro de 2005 publicouse a nova regulamentación das bases reguladoras de axudas de salvamento e reestruturación a empresas en crise (DOG número 3, do 4 de xaneiro de 2006).
Con data do 23 de decembro de 2008 o Parlamento de Galicia aprobou os orzamentos xerais da Comunidade Autónoma de Galicia para o ano 2009, publicados mediante Lei 16/2008 (DOG número 253, do 31 de decembro de 2008).
Polo que antecede,
RESOLVO:
Único.-Facer pública a reserva de crédito dispoñible para a concesión de axudas no ano 2009, ao abeiro das bases reguladoras da concesión polo Igape de axudas de salvamento e reestruturación de empresas en crise, que será de 847.977,21  que se financiarán con cargo á partida orzamentaria 02.01- E5/10/02- 656700 dos seus orzamentos.
Santiago de Compostela, 22 de maio de 2009.
Joaquín Varela de Limia de Cominges
Director xeral do Instituto Galego de Promoción Económica
RESOLUCIÓN do 15 de xuño de 2009, da Secretaría Xeral da Consellería do Medio Rural, pola que se lles dá publicidade aos convenios subscritos por esta consellería no primeiro cuadrimestre do ano 2009.
CONSELLERÍA DO MEDIO RURAL — III. OUTRAS DISPOSICIÓNS — 23/06/2009

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería da Xunta de Galicia a obriga de publicar no Diario Oficial de Galicia, unha relación dos convenios de colaboración subscritos no primeiro cuadrimestre do ano.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios subscritos pola Consellería do Medio Rural nos meses de xaneiro, febreiro, marzo e abril do ano 2009 que se incorpora como anexo a esta resolución.
Santiago de Compostela, 15 de xuño de 2009.
Jorge Atán Castro
Secretario xeral da Consellería do Medio Rural
Ver referencia pdf "12100D008P092.PDF"